Hannah Einbinder

Hannah Marie EINBINDER (naskita la 21-an de majo 1995 en Los-Anĝeleso, Kalifornio) estas usona aktorino kaj komikistino. Ŝi famiĝis pro sia rolo kiel Ava en la HBO Max- serio Hacks, pro kiu ŝi gajnis Premio Oran Globon en 2025 kaj pro sia ĉefrolo en la drama komedia serio " Sly " de HBO Max , pro kiu ŝi gajnis Primetime Emmy Award kaj Critic's Choice Television Award, kaj estis nomumita por tri Golden Globe Awards.

 Kariero 
Ŝi estis huraistino en mezlernejo. Ŝi studis elsendoĵurnalismon ĉe la Universitato Chapman en Kalifornio, kie ŝi komencis partopreni en improviza grupo.

En 2019, Einbinder prezentis sin ĉe la Just for Laughs Festivalo en la kategorio "New Faces" kaj estis nomita de National Public Radio kiel unu el la 10 elstaraj komikistoj, kiujn indas spekti.  Ŝi ankaŭ estis nomita de Vulture kiel unu el la plej bonaj novaj esperigaj komikistoj, kiujn indas spekti en 2019; ŝi estis laŭdata pro sia "refreŝige absurda ĉarmo". 

Ŝi debutis en televido en marto 2020 en The Late Show with Stephen Colbert,  iĝante la plej juna persono kiu prezentis stand-up-prezenton en la programo tiutempe. Ĝi estis la lasta stand-up prezentado en la programo dum dek kvin monatoj, ĉar la KOVIM-19-pandemio komenciĝis tiam.

Ekde 2021, Einbinder ludis la rolon de Ava kune kun Jean Smart kaj Carl Clemons-Hopkins en la komediserio Hacks, kiu unue eldoniĝis ĉe HBO Max.  La unua sezono de la serio ricevis entute 15 Emmy- nomumojn, inkluzive de aktoraj nomumoj por Einbinder, Smart kaj Clemons-Hopkins.  La tria sezono premieris la 2-an de majo 2024,  kvara sezono jam estas mendita. 

 Aktivista politiko 
Einbinder estas asociita kun politika kaj socia aktivismo, inkluzive de subteno por la organizaĵo Shout Your Abortion kaj la palestina neprofitcela organizaĵo Pal Humanity. 
Ĉe la Premioj Emmy de 2025, usona televido cenzuris ŝian dankparolon pro ŝia rolo en la serio "Hacks". Ŝi emfazis, ke kiel judino, estis ŝia devo distingi inter judoj kaj la ŝtato Israelo. Ŝi poste kriis modifitan version de la ĉanto de la Philadelphia Eagles: "Iru birdoj, fiku ICE kaj liberigu Palestinon."

 Referencoj 

 Eksteraj ligiloj 




Kategorio:Usonaj aktoroj
Kategorio:Usonaj komikistoj
Kategorio:Judaj kontraŭcionistoj